Něhdźe 1 400 wopytowarjam so wjace hač 6 500 swěčkow błyšćiło
Pančicy-Kukow (SN/mwe). Krasny miły wječor je sobotu w klóšterskej zahrodźe w Pančicach-Kukowje něhdźe 1 400 ludźi na zarjadowanju „W swětle 1 000 swěčkow“ dožiwiło. Sobudźěłaćerjo Miłočanskeho Křesćansko-socialneho kubłanskeho skutka (CSB) běchu tam wjace hač 6 500 swěčkow nastajili, tak zo so wšitko jenož tak błyšćeše. Nimo zajimcow z Budyskeho a Zhorjelskeho wokrjesa, z Drježdźanskich a Braniborskich kónčin wužiwachu tež dowolnicy z łužiskeje jězoriny wopyt klóšterskeje zahrody za jónkrótny a njezapomnity wulět.
bam_Latn szl_Latn